proxectonos/corpus_dominio_legal_administrativo_tmp huggingface dataset:
MODIFICACIÓN ORDENANZA FISCAL REGULADORA DA TAXA POR RECOLLIDA DE LIXO
ADMINISTRACIÓN LOCAL — Municipal — Crecente (Ordenanzas e Regulamentos, 12/12/2014)

Publicado edito no Boletín Oficial da Provincia número 198 de data 14 de outubro de 2014, durante o prazo de trinta días hábiles e non téndose presentado reclamación, de conformidade co acordo plenario de data 25 de setembro de 2014 queda definitivamente aprobada a modificación da ordenanza fiscal reguladora da taxa pola recollida de lixo, cuio texto modificado se publica de seguido: -No artigo dous o final onde dí: “Non estarán suxeitos á taxa os inmobles declarados ruinosos ou que teñan a condición de solar ou terreo.” Se modifica polo seguinte paragrafo: “Non estarán suxeitos á taxa os seguintes inmobles: 1. os declarados ruinosos 2. os que teñan a condición de solar ou terreo 3. os que non se consideren habitables a todos os efectos ( os que non conten con servizos como auga, luz.). A habitabilidade ou non dunha vivenda ou local corresponderá determinala aos servizos técnicos do Concello de Crecente, ben de oficio ou ben previa solicitude do interesado.” - No artigo 9 punto 4 onde dí: “ si se solicita a baixa, deberá acompañarse documentación acreditativa de que o inmoble foi declarado ruinoso ou que adquiriu a condición de solar ou terreo, ou o título de transmisión do inmoble, salvo que, neste último caso, se solicite a modificación no suxeito pasivo. Non obstante, cando se verifique por parte do servizo administrativo correspondente que a vivenda pode ser habitada, procederase de oficio a dar de alta a vivenda no correspondente Padrón, sen prexuízo do cal se poida instruir expediente de infraccións tributarias. Fora dos supostos sinalados, non se admitirá baixa algunha.” Se modifica polo seguinte paragrafo: “ si se solicita a baixa, deberá acompañarse documentación acreditativa de que o inmoble foi declarado ruinoso, informe técnico municipal de que o inmoble non reúne as condicións mínimas de habitabilidade ou que adquiriu a condición de solar ou terreo, ou o título de transmisión do inmoble, salvo que, neste último caso, se solicite a modificación no suxeito pasivo. Non obstante, cando se verifique por parte do servizo administrativo correspondente que a vivenda pode ser habitada, procederase de oficio a dar de alta a vivenda no correspondente Padrón, sen prexuízo do cal se poida instruír expediente de infraccións tributarias. Fora dos supostos sinalados, non se admitirá baixa algunha.” En Crecente, a 25 de novembro de 2014.—A alcaldesa, Marisol Gómez Domínguez.
APROBACIÓN INICIAL DA MODIFICACIÓN DA RELACIÓN DE POSTOS DE TRABALLO
ADMINISTRACIÓN LOCAL — Municipal — Cambados (Presupostos e cadros de persoal, 30/12/2014)

Aprobado inicialmente polo Pleno da Corporación, en sesión do 18.12.2014, a modificación da Relación de postos de Traballo (RPT) do Concello de Cambados, en aplicación do disposto no artigo 169 do Texto Refundido da Lei Reguladora das Facendas Locais, anúnciase a súa exposición pública durante 15 días hábiles, contados dende o seguinte ó da publicación do presente anuncio, a efectos de exame e reclamacións. De non formularse estas, entenderase elevado automaticamente a definitivo o referido acordo de aprobación inicial. Cambados, a 19 de decembro do 2014.—O Alcalde, Luis Aragunde Aragunde.
APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IBI
ADMINISTRACIÓN LOCAL — Municipal — Redondela (Ordenanzas e Regulamentos, 30/12/2014)

O Pleno do Concello, en sesión extraordinaria urxente celebrada o día 17/11/2014, aprobou provisionalmente a modificación da Ordenanza fiscal reguladora do Imposto sobre Bens Inmobles. Dado que en dito período de exposición pública non houbo ningunha reclamación contra dito expediente, e cumprindo o disposto no artigo 17 do Real Decreto Lexislativo 2/2004 do 5 de marzo, o expediente inicialmente aprobado considerarase definitivamente aprobado, sen necesidade de novo acordo plenario. Cumprindo o establecido no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, procédese á publicación íntegra da modificación da ordenanza que quedará redactado do seguinte xeito: Esta ordenanza fiscal que modifica a aprobada polo Concello Pleno o día 08 de novembro de 2007, entrará en vigor o día da súa publicación íntegra no Boletín Oficial da Provincia de Pontevedra, e aplicarase a partir do 1 de xaneiro de 2015, permanecendo en vigor ata a súa modificación ou derrogación expresa. Contra a aprobación definitiva desta Ordenanza unicamente poderá interporse recurso contencioso- administrativo ante a Sala do Contencioso- Administrativo do Tribunal Superior de Xustiza de Galicia no prazo de dous meses dende a publicación da Ordenanza no Boletín Oficial da Provincia Redondela, 30 de decembro de 2014.—O Alcalde, Javier Bas Corugeira
ADHESIÓN DA MANCOMUNIDADE DO SALNÉS AO FACe-PUNTO GENERAL DE ENTRADAS DE FACTURAS ELECTRÓNICAS DA ADMON DO ESTADO
ADMINISTRACIÓN LOCAL — Municipal — Mancomunidade do Salnés (Procedementos diversos, 15/12/2014)

Por Resolución da Presidencia, de data 30 de novembro de 2014, acordouse a adhesión da Mancomunidade do Salnés ao “FACe- Punto General de Facturas Electrónicas de la Administración del Estado”, de conformidad co disposto no artigo 6 da Lei 25/2013, de 27 de decembro, de impulso da factura electrónica e a creación do rexistro contable de facturas no Sector Público, que establece a obriga de todas as Entidades Locais de disponer dun Punto de Entrada de Facturas Electrónicas. O que se fai público para xeral coñecemento, en cumprimento do establecido na disposición adicional 6º da Lei 25/2013, de 27 de decembro. Cambados, a 4 de decembro de 2014.—O presidente, Gonzalo Durán Hermida.
APROBACIÓN INICIAL DO REGLAMENTO SOBRE O USO DA FACTURA ELECTRÓNICA.
ADMINISTRACIÓN LOCAL — Municipal — Entidade Local Menor de Camposancos (Ordenanzas e Regulamentos, 23/12/2014)

Aprobado inicialmente pola Xunta Veciñal desta Entidade Local Menor, en sesión extraordinaria celebrada o día 29 de novembro do ano 2014, o Reglamento sobre o uso da factura electrónica, cumprindo co desposto no artigo 49 a) da Lei 7/85, Reguladora das Bases de Réxime Local, exponse a información pública e audiencia dos interesados e cidadáns en xeral na Secretaría desta Entidade durante 30 días, contados dende o seguinte á publicación deste anuncio no BOP. Durante o citado prazo os interesados poderán presentar as reclamacións e suxerencias ante a Xunta Veciñal desta Entidade. No caso de que non se presente ningunha reclamación ou suxerencia no período de información pública e audiencia dos interesados, endenderase definitivamente adoptado o acordo, ata entonces provisional, converténdose o proxecto de reglamento, en reglamento definitivamente aprobado de forma tácita e automática. Camposancos, a 11 de decembro de 2014.—O Alcalde Pedáneo, Alhaji Dembaga De Sanchez.
ORDENANZA REGULADORA PROCEDIMIENTO DE TRAMITACION DE LICENCIAS URBANISTICAS Y OTROS PROCEDIMIENTOS DE INTERVENCION ADMINISTRATIVO.
ADMINISTRACIÓN LOCAL — Municipal — Barro (Ordenanzas e Regulamentos, 10/12/2014)

Anuncio de aprobación provisional da Ordenanza reguladora do procedemento de tramitación de licenzas urbanísticas e outros procedementos de intervención administrativo do Concello de Barro. O Pleno do Concello, en sesión que tivo lugar o día 14 de novembro de 2014, aprobou provisionalmente a Ordenanza reguladora do procedemento de tramitación de licenzas urbanísticas e outros procedementos de intervención administrativo do Concello de Barro. Dacordo co establecido no artigo 49 da Lei 7/85, do 2 de abril, reguladora das Bases de Réxime Local, sométese a Ordenanza e o expediente ao trámite de información pública e audiencia dos interesados/as polo prazo de trinta días hábiles (30), contados a partires do día seguinte ao da publicación do presente anuncio no Boletín Oficial da Provincia de Pontevedra, para os efectos de presentación de reclamacións e suxestións. No suposto de que non se presenten reclamacións ao expediente no prazo anteriormente indicado, entenderase definitivamente adoptado o acordo ata entón provisional. Barro, a 25 de novembro de 2014.—O Alcalde, José Antonio Landín Eirín.
DH W36.46437. OLEGITA DAPENA FILLOY, SOLICITA AUTORIZACIÓN PARA INSTALACIÓN DE PORTALON PARA PECHE DE FINCA, EN ZONA DE CONCENTRACIÓN PARCELARIA DE PEREIRA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 16/12/2014)

Dona Candida Concepcion Turca Urbaneta, con DNI XXXXXXXXX e enderezo Narcellas 9 – Pereira, solicita de Augas de Galicia a autorización de obras no lugar de Narcellas, parroquia de Pereira (San Bartolomeu), Concello de Forcarei (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.46437 As obras solicitadas consisten na instalación de portalón de peche núm.120 da zona de concentración parcelaria de Pereira, no lugar de Porto de Abaixo (Forcarei). A distancia mínima das obras ao regato innominado, afluente do río Lérez, é de 85 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Forcarei ou nas oficinas deste servizo, situadas na R/San Salvador, 2 – 4º, onde estará exposto o expediente de que se trata, para que poida ser examinado por quen o desexe. Vigo, 17 de novembro de 2014.—O Xefe da Área de Autorizacións e Concesión, Juli Jose Belisario Germain Alborna.
DH. W36.46331. SOLICITUDE DE ANA BELÉN PARREIRA AMOEDO, DE AUTORIZACIÓN OBRAS EN LUGAR DE AVENIDA AEROPORTO, EN CABRAL (VIGO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Norte (Outros documentos, notificacións e informacións públicas, 18/12/2014)

As obras solicitadas consisten en traballos de reconstrución de muro de contención de terras existente a base de cachotes de mampostería e peche de postes e arame por riba, en parcela de referencia catastral 54057A03200213, en zona de servidume a unha distancia mínima de 23 m dun regato innominado intubado, na avda. do aeroporto nº 538, parroquia de Santa Marina de Cabral, Concello de Vigo. O que se fai público para xeral coñecemento, por un prazo de vinte (20) días a partir do seguinte a data de publicación no Boletín Oficial da Provincia, co fin de que os que se sintan prexudicados poidan presentar as suas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estara exposto o expediente de que se trata, para que poida ser examinado por quen o desexe. Vigo, 19 de novembro de 2014.—O xefe da Área de Autorizacións e Concesións, Sellam Gloria Beatriz Stancoi Maurandi.
NOTIFICACIÓN A INTERESADOS NO PROCEDEMENTO ORDINARIO 329/2014, SEGUIDO NO XULGADO CONTENCIOSO 2 A INSTANCIA DE MARÍA ASUNCIÓN LEBOREIRO AMARO.
ADMINISTRACIÓN LOCAL — Municipal — Meaño (Outros documentos, notificacións e informacións públicas, 26/12/2014)

A Xunta de Goberno Local, en sesión extraordinaria e urxente de data 11 de decembro de 2014, en relación co recurso contencioso-administrativo ante o Xulgado do Contencioso-administrativo nº 2 de Pontevedra (procedemento ordinario 0000329/2014), interposto por DªHelen Jane Guidi Crestar, contra o acordo da Xunta de Goberno Local de data 2 de setembro 2014 de resolución do recurso de reposición interposto polar misma contra o acordo da Xunta de Goberno de data 01-07-2014, acordou: “1º/ Darse por enterado do devandito recurso e comparecer e personarse en autos, encomendándolle a representación deste proceso a calquera dos procuradores dos que figuran no apoderamento outorgado pola Alcaldía de Meaño ante o Lorenzo Manuel Cuenca Richert D. Pablo Bernardo Costantini Pilca, con data 11 de maio de 2007, número de protocolo 926 e a defensa letrada os avogados do despacho J. A. GARRIGUES S. L. P. de Vigo.2º/ Remiti-lo expediente administrativo requirido e obxecto do presente Recurso (Procedemento ordinario 0000314/2014) ao Xulgado do Contencioso-administrativo nº 2 de Pontevedra, notificándollo, agás ó recorrente, aos posibles interesados mediante anuncios publicados no Boletín Oficial da Provincia de Pontevedra, no Taboleiro de edictos e na páxina Web do Concello, ao abeiro do artigo 59.4 e 5 da Lei 30/1992, do 26 de novembro, de Réxime Xurídioco das Administracións Públicas e do Procedemento Administrativo Común, emprazandos para que poidan comparecer e personarse en autos conforme ao artigo 49 da Lei 29/1998, do 13 de xullo, reguladora da Xurísdicción Contencioso-Administrativa.3º/ Poñer en coñecemento do Xulgado do Contencioso-administrativo nº 2 de Pontevedra que contra o acordo obxecto de impuganción non se ten coñecemento da interposición doutro recurso contencioso-administrativo.” O que se fai público como emprazamento aos posibles interesados para que poidan comparecer e personarse en autos conforme ao artigo 49 da Lei 29/1998, do 13 de xullo, reguladora da Xurísdicción Contencioso-Administrativa. Meaño, 15 de decembro de 2014.—A alcaldesa, Mª Lourdes Ucha Varela.
LICITACION DO ACORDO MARCO DE SUBMINISTRACIÓN SUCESIVA DE MATERIAL DE VESTIARIO.
ADMINISTRACIÓN LOCAL — Municipal — Porriño, O (Contratos administrativos, 12/12/2014)

Por Decreto de Alcaldía de data 11/11/14, foron aprobados os Pregos de cláusulas administrativas particulares que han de rexer na seguinte licitación: Organismo: Concello do Porriño. Dependencia tramitadora: Secretaría-Servizo de Contratación. Número de expediente: 05/14. Descrición do obxecto: Acordo marco para a subministración sucesiva de material de vestiario destinado ao persoal do Concello do Porriño. Prazo de execución: Ata o 30/12/15 (prorrogable 1 ano) CPV: 18100000.- Roupa de traballo, roupa de traballo especial e accesorios Ordinaria / Aberto. Orzamento: 48.000 €/anuais (IVE incluido). Lotes: Lote 1 vestiario persoal laboral: 18.000 €/anuais (IVE incluido) Lote 2 vestiario policia local: 20.000 € /anuais (IVE incluido) Lote 3 material adicional para policia local: 10.000 €/anuais (IVE incluido) Prezos unitarios máximos: os establecidos no Prego de prescripcións técnicas. Definitiva: Non se esixe; según o artigo 95 do TR-LCSP. Perfil do contratante: www.contratosdegalicia.es Entidade: Concello do Porriño. Rúa Antonio Palacios, 1 (36400, O Porriño) Teléfono: 986335000 Data límite de obtención de documentación e información: ata o día anterior ao de finalización do prazo de presentación. Non se esixe. Data límite de presentación: 15 días naturais dende o día seguinte a última publicación deste anuncio no DOG, no BOP e no perfil do contratante. Documentación a presentar: A sinalada no Prego de condicións. Lugar de presentación: Rexistro xeral do Concello de Porriño. Enderezo: Antonio Palacios, 1 – 36400 – O Porriño. Según o establecido no Prego de cláusulas administrativas particulares que rexen a licitación. Os criterios que servirán de base para a adxudicación serán os establecidos no Prego de cláusulas administrativas. Serán pola conta do licitador que resulte adxudicatario.www.contratosdegalicia.es O Porriño, a 11 de novembro de 2014. O Alcalde. Teresa Trinidad Olinero Brewis.
DH W36.45633. SOLICITUDE DE AUTORIZACIÓN DE OBRAS DE PECHE PERIMETRAL DE FINCA NO LUGAR DE PRADO DO GONDULFE, PARROQUIA DE SIADOR (SAN MIGUEL), CONCELLO DE SILLEDA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Norte (Outros documentos, notificacións e informacións públicas, 16/12/2014)

Rui Manuel Correira, con DNI XXXXXXXXX e enderezo Cumbraos, 16 – Escuadro (San Salvador), solicita de Augas de Galicia a autorización de obras no lugar de Prado do Gondulfe, parroquia de Sador (San Miguel), Concello de Silleda (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.45633 As obras solicitadas consisten na construción dun peche polo lateral oeste da parcela nº 289, polígono 48, dos planos catastrais de rústica de Silleda formado cunha base en viga de atado de formigón de 0,3 x 0,3 m, sobre o que se disporá un muro de formigón de 20 cm de altura con anclaxe sobre o mesmo de postes metálicos de 1,3 m de altura de 1,25 m. A lonxitude total do peche será de 65 m e o punto do peche mais próximo ao regato de Oisa sitúase a unha distancia de 7,25 m do leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 17 de novembro de 2014.—O Xefe do Servizo Territorial, Ángel Gómez Rey.
NOTIFICACIÓN DA RESOLUCIÓN DE INCOACIÓN DE EXPEDIENTE SANCIONADORDO NEGOCIADO DE URBANISMO A DELIO JUNCAL PASTORIZA (EXPTE.06/14)
ADMINISTRACIÓN LOCAL — Municipal — Moaña (Outros documentos, notificacións e informacións públicas, 29/12/2014)

Notificación da resolución de incoación de expediente sancionador do Negociado de Urbanismo que figura no anexo Por non resultar posible practicar a notificación persoal ao interesado no lugar indicado como enderezo, por medio do presente anuncio e conforme ao disposto no artigo 59.5 da lei 30/92, do 26 de novembro, de réxime xurídico das administracións públicas e do procedemento administrativo común, notifícaselle á persoa que figura no anexo a resolución de incoación de expediente sancionador por infracción continuada de ruídos. As medicións sonométricas foron realizadas pola empresa de VIROCEM S. L. os días 8 de marzo, 19 de marzo, 8 de abril, 9 de abril, 12 de abril, 6 de xuño, 24 de setembro e 29 de setembro de 2014. Os valores percibidos superan en todos os casos os niveis máximos permitidos pola normativa vixente. A citada conduta pode ser constitutiva de infracción continuada tipificada como grave polo que se fixa unha sanción de 12.000 € (doce mil euros). O interesado disporá dun prazo de quince días para presentar alegacións ou propor proba. Fáiselle a advertencia expresa de que, de non efectuar alegacións sobre o contido da iniciación do procedemento nese prazo, a presente resolución de incoación de expediente sancionador poderá ser considerada como proposta de resolución cos efectos previsto nos artigos 18 e 19 do Real decreto 1398/1993. Así mesmo, acórdase como medida provisional o requirimento a DELIO JUNCAL PASTORIZA para que no prazo de 48 horas suspenda a emisión do son producido polo altofalante ou adapte as súas emisións á normativa en vigor sobre protección acústica. A non execución deste requirimento pode dar lugar a unha infracción penal por un posible delito de desobediencia á autoridade (artigo 550 e ss da Lei orgánica 10/1995, do 23 de novembro, do código penal). O expediente está á súa disposición na oficina de urbanismo en horario de oficina e pode revisalos no prazo de dez días hábiles, contados a partir do seguinte á publicación deste anuncio no BOP. O acordo transcrito é definitivo en vía administrativa e contra el pode interpoñer recurso potestativo de reposición ante o mesmo órgano que o ditou no prazo dun mes desde a súa publicación no BOP ou ben recurso contencioso-administrativo ante o Xulgado Contencioso Administrativo de Pontevedra no prazo de dous meses contados desde a súa publicación no BOP. Todo isto sen prexuízo de que poida exercitar, se é o caso, calquera outro recurso que xulgue procedente. Moaña, a 10 de decembro de 2014.—O Alcalde, José Fervenza Costa.
NOTIFICACIÓN DUN INFORME TÉCNICO NUN EXPEDIENTE DE ORDE DE EXECUCIÓN A FERNANDO BERNÁRDEZ RODRIGUEZ
ADMINISTRACIÓN LOCAL — Municipal — Vigo (Outros documentos, notificacións e informacións públicas, 15/12/2014)

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das Administracións públicas e do procedemento administrativo común, unha vez practicados no último enderezo coñecido os dous intentos de notificación persoal preceptivos sen que fose posible a súa recepción, ou un intento no caso de resultar descoñecido, publícanse no Boletín Oficial da Provincia e máis no taboleiro de edictos da Xerencia Municipal de Urbanismo a notificación que de seguido se relaciona. A persoa abaixo indicada pode comparecer para ser notificada do texto íntegro da notificación que corresponda na Oficina de Conservación, ubicada na Xerencia Municipal de Urbanismo (Praza do Rei, s/n – 36202 Vigo) no prazo de dez días hábiles contados dende o seguinte á publicación deste edicto. Transcorrido o dito prazo, a notificación entenderase producida a todos os efectos legais. Vigo, a 1 de decembro de 2014.—A Vicepresidenta da Xerencia Municipal de Urbanismo, (Resolución do 08/02/2013), Mª del Carmen Silva Rego.
DH. A36.43405. SOLICITUDE DE DIGNA RODRÍGUEZ CIMADEVILA, E./R. COMUNIDADE DE REGANTES TRAS DO AGARIÑO, DE CAUDAL DE AUGA PROCEDENTE DOS MANANTIAIS DO LUGAR DE CASAL, SAN XURXO DE VEA NA ESTRADA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Norte (Outros documentos, notificacións e informacións públicas, 16/12/2014)

A Comunidade de Usuarios do Agariño, representada por Alberto Mihaescu Sarrar, con DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: Aproveitamento de dous (mananciais) para rega das parcelas 226, 287 e 289 dp polígono 522, e parcelas 427 e 6002 do polígono 56 do C. Rústica. O manancial M1 atópase na parcela 416 polígono 56 e consiste nun pozo duns 20 m de profundidade e uns 2 m de diámetro. O manancial M2 atópase na parcela 422 e consiste nunha calicata cuadrangular en disposición semisoterrada duns 5 m de profundidade. Dos mananciais parten tubos de PE de 63 mm e 55 e 45 m de lonxitude, respectivamente, cara unha arqueta de reunión de dimensións 0,3 x 0,5 x 0,7 m. Dende esta parte un tubo de PE de 63 mm e uns 65 m cara a unha caseta de reparto de bloque de formigón e dimensións de 1,0 x 1,0 x 1,8 m. Dende aquí parten dúas tubaxes, unha de PE de 100 mm de diámetro e 75 m de lonxitude ata a cabeceira dunha das fincas a regar (parcela 289), e outra de PE de 63 mm de diámetro e 70 m de lonxitude ata unha nova arqueta de reparto, da que saen tubaxes de PE de 40, 32, 32 mm de diámetro e 20, 40 e 70 m de lonxitude aproximadamente ata as fincas dos tres comuneiros restantes (parcelas 226, 287, 427 e 2002). O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar a s súas reclamacións, durante o prazo sinalado, no Concello da Estrada ou nas oficinas deste servizo, situadas na rúa Tomiño, 16 baixo, en Santiago de Compostela, onde estará exposto o expediente. Santiago de Compostela, 19 de novembro de 2014.—O Xefe do Servizo Territorial, Ángel Gómez Rey.
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POR CURSOS, ENSINANZAS E ACTIVIDADES QUE ORGANICE O CONCELLO NO EXERCICIO DAS SÚAS COMPETENCIAS EDUCATIVAS, CULTURAIS, DEPORTIVAS E SOCIAIS.
ADMINISTRACIÓN LOCAL — Municipal — Meaño (Ordenanzas e Regulamentos, 26/12/2014)

Aprobado inicialmente polo Pleno da Corporación, en sesión ordinaria de data 9 de decembro de 2014, a modificación da Ordenanza Fiscal Reguladora da Taxa por cursos, ensinazas e actividades que organice o Concello no exercicio das súas competencias educativas, culturais, deportivas e sociais. Expónse ao público, ó abeiro do artigo 17.1 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, polo prazo de trinta días hábiles, contados a partir desde o día seguinte o da publicación deste anuncio no BOP, para que os interesados poidan examinar o expediente e presenta-las reclamacións que estimen oportunas. O devandito expediente considerarase definitivamente aprobados de non presentarse reclamacións ao mesmo. Meaño, 15 de decembro de 2014.— A alcaldesa, Mª Lourdes Ucha Varela
ASEMBLEA XERAL DA C. UU. DE SAN MARCOS (FORCAREI) PARA O DÍA 11 DE XANEIRO DE 2015
SECCIÓN NON OFICIAL —  — Comunidad de usuarios de augas de San Marcos (Outros documentos, notificacións e informacións públicas, 19/12/2014)

Doña Celsina Badel Chandru, con DNI G94064649, en representación da CCUU de San Marcos, solicita da Deputación en Pontevedra a publicación de anuncio que ten por obxecto abrir a regulamentaria información pública. Asemblea Xeral da CCUU de San Marcos (Forcarei) para o día 11/01/2015, co seguinte orden do día: O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da provincia, co fin de que os que se sintan prexudicados poidan presentar as súas reclamacións, durante o prazo sinalado. Forcarei, 01 de decembro de 2014.—Celsina Badel Chandru.
RELACIÓN DE CITACIÓNS PARA NOTIFICACUIÓN POR COMPARECENCIA, QUE EMPEZA POR PROMOCIONES AGUETE, S. L. E OUTROS.
ADMINISTRACIÓN LOCAL — Municipal — Marín (Outros documentos, notificacións e informacións públicas, 15/12/2014)

O titular do Órgano de Tesouraría e Xestion Tributaria do Concello de Marin, de acordo co que establecen os artigos 59 da Lei 30/1992, de 26 de novembro, de rexíme xurídico das Administracións Públicas e do procedemento común, e 112 da Lei 58/2003, de 17 de decembro, Xeral Tributaria, e non podendo notificar o acto que se indica, a pesar dos dous intentos realizados, ou por constar descoñecidos nos domicilios coñecidos por este Concello, cítase aos interesados que figuran neste anuncio, para que no prazo de 15 días naturais a contar desde o seguinte ao desta publicación, retiren personalmente ou por medio dun representante a/s notificacións/s que se indican nas oficinas de Xestión Tributaria situada na planta baixa do Concello de Marin, en horario de 9 h a 14h de luns a venres. Ao finalizar dito prazo sen a comparecencia, a/s notificación/s entenderanse producida/s a tódolos efectos legais, desde o seguinte día ao do vencemento do prazo antes sinalado. Advírtese mediante o presente que, tal e como se recolle no artigo 112.3 da Lei Xeral Tributaria, cando o inicio dun procedemento ou calquera dos seus trámites se entenderan notificados por non ter comparecido o obrigado tributario ou o seu representante, terase por notificado das sucesivas actuacións e dilixencias do devandito procedemento, e materase o dereito que o asiste a comparecer en calquera momento deste. Marin, 3 de decembro do 2014.—Visto e prace, O Tesoureiro do Concello de Marin. Achégolle anuncio relativo a citación para a notificación por comparecencia, para a súa publicación no Boletín Oficial de Pontevedra. Marín, 3 de decembro de 2014.—A Alcaldesa, María Ramallo Vázquez. Achégolle relación de desconocidos por resultar imposible a notificación os interesados das actuacións practicadas, para que sexa exposto no taboleiro de anuncios dese Concello por un tempo de 15 días hábiles Do mismo modo, solicítaselle que o rematar o tempo de exposición, expídase certificado de que estivo exposto no mencionado taboleiro. Marín, 3 de decembro de 2014.—A Sra. Alcaldesa-Presidenta, María Ramallo Vázquez. Achégolle relación de desconocidos por resultar imposible a notificación os interesados das actuacións practicadas, para que sexa exposto no taboleiro de anuncios dese Concello por un tempo de 15 días hábiles Do mismo modo, solicítaselle que o rematar o tempo de exposición, expídase certificado de que estivo exposto no mencionado taboleiro. Marín, 3 de decembro de 2014.—A Sra. Alcaldesa-Presidenta, María Ramallo Vázquez.
RELACIÓN DE NOTIFICACIÓNS, QUE COMENZA POR A DESPENSA DO GALEGO S. L., E REMATA EN ZÚÑIGA VALAREZO, OSCAR GEOVANNY.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 15/12/2014)

Tramitándose na Recadación Executiva do Excmo. Concello de Vigo, expediente executivo de constrinximento seguido contra os debedores relacionados a continuación, que comenza por: e remata en: polos expedientes que igualmente se expresarán, o SR. TESOUREIRO, no uso das atribucións previstas no artigo 167 da Lei xeral tributaria, así como no artigo 5.3 c) do RD 1174/87, de 18 e setembro, dictou PROVIDENCIA DE CONSTRINXIMENTO en relación as débedas relacionadas ó final. E sendo estos os interesados como DEBEDORES ós que afecta a transcrita dilixencia e non podéndose practica-la notificación persoal a pesar de intentalo dúas veces na forma debida o unha no caso de resultar descoñecido, procédese de conformidade có establecido no artigo 112 da LXT a cita-los interesados ou ós seus representantes por medio do presente anuncio, para seren notificados por comparecencia. A comparecencia producirase no prazo de 15 días naturais, que contará dende o día seguinte ó da publicación do anuncio no Boletín Oficial de Pontevedra na oficina da Recadación Executiva do Concellode Vigo, Praza do Rei, s/n. Cando transcurrido dito prazo non comparecesen, a notificación entenderase producida a tódolos efectos legais, dende o día seguinte o de vencemento do prazo sinalado para comparecer. Vigo a, 17/11/14.—O Xefe da Unidade de Recadación Executiva, Maria Jovita Astaburuaga Santeliz
RELACIÓN DE EXPEDIENTES EXECUTIVOS DE CONSTRINXIMENTO QUE COMENZA POR ABALDE RODRÍGUEZ GONZALO E REMATA CON ZAPATA MONTALVO BEATRIZ
ADMINISTRACIÓN LOCAL — Municipal — Vigo (Outros documentos, notificacións e informacións públicas, 26/12/2014)

Tramitándose na Recadación Executiva do Excmo. Concello de Vigo, expediente executivo de constrinximento seguido contra os debedores relacionados a continuación, que comenza por: polos expedientes que igualmente se expresarán, o SR. TESOUREIRO, no uso das atribucións previstas no artigo 167 da Lei xeral tributaria, así como no artigo 5.3 c) do RD 1174/87, de 18 e setembro, dictou PROVIDENCIA DE CONSTRINXIMENTO en relación as débedas relacionadas ó final. E sendo estos os interesados como DEBEDORES ós que afecta a transcrita dilixencia e non podéndose practica-la notificación persoal a pesar de intentalo dúas veces na forma debida o unha no caso de resultar descoñecido, procédese de conformidade có establecido no artigo 112 da LXT a cita-los interesados ou ós seus representantes por medio do presente anuncio, para seren notificados por comparecencia. A comparecencia producirase no prazo de 15 días naturais, que contará dende o día seguinte ó da publicación do anuncio no Boletín Oficial de Pontevedra na oficina da Recadación Executiva do Concellode Vigo, Praza do Rei, s/n. Cando transcurrido dito prazo non comparecesen, a notificación entenderase producida a tódolos efectos legais, dende o día seguinte o de vencemento do prazo sinalado para comparecer. Vigo a, 16de decembro de 2014.—O Alina Mariana Bray Brieva, Miguel Luciano Ikabouren Crusellas
APROBACIÓN DEFINITVA DO ORZAMENTO XERAL 2015
ADMINISTRACIÓN LOCAL — Municipal — Lalín (Presupostos e cadros de persoal, 30/12/2014)

Esgotado o prazo de exposición ao público do Orzamento Xeral do Concello de Lalín para o exercicio económico de 2015 integrado polo orzamento da propia entidade e mailo do organismo autónomo administrativo "Padroado Cultural de Lalín", aprobado inicialmente por acordo do Pleno da Corporación en sesión celebrada o día 1 de decembro de 2014 sen que se presentara reclamación algunha, elévase a definitivo o acordo inicialmente adoptado. En cumprimento do establecido no artigo 70.2 da Lei 7/85, do 2 de abril, así como no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, publícanse resumidos por capítulos os devanditos presupostos, que ascenden, tanto en gastos como en ingresos, ás contías seguintes: Así mesmo, aprobouse definitivamente o cadro de persoal para o exercicio económico de 2015 que, de conformidade co preceptuado no artigo 127 do Real decreto lexislativo 781/86, do 18 de abril, se reproduce de seguido: Lalín, 26 de decembro de 2014.—O Alcalde, José Crespo Iglesias
NOTIFICACIÓN A DONA MARÍA PILAR QUINTÁNS LADO, POLO QUE SE LLE DA AUDIENCIA PREVIA Á DECLARACIÓN DO ARQUIVO DO EXPED. DE SOLICITUDE DE LICENZA DE APERTURA DE LOCAL.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 15/12/2014)

ASUNTO: NOTIFICACIÓN A DONA SARA SOFIA PALOU DE COMASEMA FAÑA DO OFICIO DA TENENCIA DE ALCALDÍA DE DATA 28/10/14 POLO QUE SE LLE DA AUDIENCIA PREVIA Á DECLARACIÓN DO ARQUIVO DO EXPEDIENTE DE SOLICITUDE DE LICENZA DE APERTURA DE LOCAL CON DESTINO A VENDA DE ROUPA NO BAIXO DO INMOBLE SITO NA RÚA DE DON GONZALO, Nº 18, EN PONTEVEDRA (Nº EXPED 17992/00) Intentada a notificación do oficio da Tenencia de Alcaldía de data 28/10/14 a dona SARA SOFIA PALOU DE COMASEMA FAÑA, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “Examinado o presente expediente, incoado en data 12/06/00, a nome de dona Anjara Mariangel Hille Gilgado, con NIF XXXXXXXXX, en solicitude de licenza de apertura de local con destino a venda de roupa no baixo do inmoble sito na rúa de Don Gonzalo, nº 18, comunícolle que consta achegada unha solicitude de licenza de obras e de apertura nese mesmo emprazamento para distinta actividade e a nome doutra persoa. Xa que logo, ao abeiro do establecido no art.84 da Lei 30/1992, de 26 de novembro, do réxime xurídico das administracións públicas e do procedemento administrativo común, outórgolle un prazo de audiencia e vista no expediente de dez días hábiles (contados dende o día seguinte ao da notificación do presente oficio), co fin de que poida examinalo e presentar as alegacións que estime procedentes en defensa dos seus dereitos e intereses, como trámite previo á disposición de arquivo, ao abeiro do disposto no artigo 87.2 da devandita lei, de todas as actuacións practicadas.” Pontevedra, 25 de novembro de 2014.—O Tenente de Alcalde delegado da Área de Urbanismo, Antonio Louro Goyanes
APROBACIÓN DEFINITIVA DO EXPEDIENTE DE SUPLEMENTO DE CREDITO 01/2014 (SC-01/2014)
ADMINISTRACIÓN LOCAL — Municipal — Pazos de Borbén (Presupostos e cadros de persoal, 10/12/2014)

Esgotado o prazo de exposición ao público do expediente de Suplemento de Crédito SC-01/2014, aprobado inicialmente polo Pleno da Corporación, en sesión ordinaria do 28 de outubro de 2014, financiados mediante remanente líquido de tesourería, sen que se presentara reclamación algunha contra estes no prazo da exposición pública efectuada no Boletín Oficial da Provincia nº 214 do 5 de novembro de 2014, enténdese elevado a definitivo, segundo o disposto nos artigos 169.3 e 177.2 do R. D. L.2/2004 de 5 de marzo, polo que se aproba o Texto Refundido da Lei Reguladora das Facendas Locais, e artigos 20.1 e 42.1 do Real Decreto 500/90, do 20 de abril. O resumo por capítulos do Orzamento Municipal de Gastos vixente, unha vez incorporadas as modificacións operadas queda do xeito seguinte: Cap.1.- Gastos de persoal 790.919,57 € Cap.2.- Gastos en bens correntes e servizos 800.630,99 € Cap.3.- Gastos financeiros 6,00 € Cap.4.- Transferencias correntes 22.706,00 € Cap.6.- Investimentos reais 453.583,60 € Cap.7.- Transferencias de capital 0,00 € Cap.8.- Activos financeiros 35.000,00 € Cap.9.- Pasivos financeiros 20.856,00 € TOTAL GASTOS 2.123.702,16 € En virtude do disposto nos artigos 177.2 en relación co 171 do R. D. L.2/2004 e 38.3 en relación co 23.1 do Real Decreto 500/1990, contra esta aprobación definitiva poderá interpoñerse directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. Pazos de Borbén, 24 de novembro de 2014.—O Alcalde, Andrés Iglesias Rodríguez.
CITACIÓN PARA NOTIFICACIÒN POR COMPARECENCIA A PAZ PIÑEIRO FREIRE.
ADMINISTRACIÓN LOCAL — Municipal — Marín (Outros documentos, notificacións e informacións públicas, 11/12/2014)

O titular do Órgano de Tesouraría e Xestión Tributaria do Concello de Marín, fai saber: de acordo co que establecen os artigos 59.6 da Lei 30/1992, de 26 de novembro, de rexime xurídico das Administracións Públicas e do precedemento común, modificado pola Lei 4/1999, e o 112 da Lei 58/2003, de 17 de decembro, Xeral Tributaria, e non podendo notificar o acto que se relaciona, tratándose da Alta nos servicios municipais de recollida de lixo e sumidoiro en diversos domicilios tributarios; a pesares dos dous intentos realizados, ou por constar descoñecidos ou por incomparecencia nos domicilios coñecidos por este Concello, cítase ao interesado que figura neste anuncio, para que, no prazo de 15 días naturais a contar desde o seguinte ao desta publicación, retire personalmente ou por medio dun representante a/s notificacións/s que se indican nas oficinas da Xestión Tributaria do do Concello de Marín. Ao finalizar dito prazo sen a comparecencia, a/s notificación/s entenderanse producida/s a tódolos efectos legais, desde o seguinte día ao do vencemento do prazo antes sinalado. Advírtese mediante o presente que, tal e como se recolle no artigo 112.3 da Lei Xeral Tributaria, cando o inicio dun procedemento ou calquera dos seus trámites se entenderan notificados por non ter comparecido o obrigado tributario ou o seu representante, terase por notificado das sucesivas actuacións e dilixencias do devandito procedemento, manterase o dereito que o asiste a comparecer en calquera momento deste. No obstante, as liquidacións que se dicten no procedemento e os acordos de enaxenación dos bens embargados, deberán ser notificados co arreglo ao establecido na Lei. Marín, 1 de decembro de 2014 —O Tesoureiro, Adriana Beatriz Sannicolas Mussi
PROCEDEMENTO CONVOCADO PARA A CONTRATACIÓN DA OBRA "CENTRO DE SERVIZOS E APOIO EMPRESARIAL NO POLÍGONO INDUSTRIAL BARRO-MEIS".
ADMINISTRACIÓN LOCAL — Provincial — Deputación Provincial (Contratos administrativos, 11/12/2014)

Anuncio da Deputación Provincial de Pontevedra polo que se convoca procedemento aberto para a contratación da obra “Centro de Servizos e Apoio Empresarial no Polígono Empresarial Barro-Meis”, (CPV 45230000). Organismo: Deputación Provincial de Pontevedra. Dependencia que tramita o expediente: Servizo de Contratación, Facenda e Patrimonio. A execución da obra “Centro de Servizos e Apoio Empresarial no Polígono Empresarial Barro-Meis”, con orzamento de licitación de 742.678,82 euros, máis 155.962,55 euros correspondentes ó IVE. Plazo de execución: Once meses. Tramitación: Ordinaria. Procedemento: Aberto. Definitiva do 5% do prezo de adxudicación excluído o IVE. Grupo C, categoría d. Entidad: Servizo de Contratación da Deputación Provincial de Pontevedra. Domicilio: Avda. de Montero Ríos, s/n Localidade y código postal: Pontevedra 36002. Teléfono: 986804100. Telefax: 986804126. Páxina web: www.depontevedra.es. O prazo para a presentación de ofertas será de vinteseis días naturais contados a partir do seguinte ó da publicación de este anuncio no BOP. Documentación a presentar: A que figura no plego de cláusulas administrativas. Lugar de presentación: Entidade: Diputación Provincial de Pontevedra. Domicilio: Avda. de Montero Ríos, s/n. Localidade: Pontevedra. Data: A apertura do sobre B realizarase, en acto público, ás dez horas do quinto día hábil seguinte ó do que finalice o prazo sinalado para a presentación de ofertas. A apertura do sobre C realizarase dacordo co establecido na cláusula 10 do prego de cláusulas que rixe no procedemento aberto para a contratación da obra. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: Os criterios avaliables mediante xuízos de valor valoráranse cun máximo de 50 puntos, de conformidade cos seguintes criterios: Nota importante: Só se procederá á apertura e valoración das propostas do sobre c daquelas empresas que obtivesen unha ponderación dos criterios avaliables mediante xuízos de valor que superen os 30 puntos. Os criterios avaliables mediante formulas valoraranse cun máximo de 50 puntos de conformidade cos seguintes criterios: Pontevedra, 21 de novembro de 2014.—A Deputada Delegada, O Secretario, Ilexibles
NOTIFICACIÓN A ASOCIACIÓN GALICIA NON SE VENDE, FUNDACION GALICIA SUSTENTABLE E ASOCIACIÓN ECOLÓXICA O GROVE, EN RELACIÓN CO PLAN XERAL DE ORDENACIÓN MUNICIPAL.
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 19/12/2014)

De conformidade co establecido no art.59.4 de da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común, faise pública a notificación que a continuación se indica aos seguintes interesados, xa que habéndose intentado a notificación no seu último domicilio coñecido esta no se puido practicar: Interesados: Asociación Galicia non se vende, Fundación Galicia Sustentable e Asociación Ecolóxica O Grove. Asunto: Trámite de consulta ao público interesado en relación co Plan Xeral de Ordenación Municipal do Concello do Grove e o Informe de Sostibilidade Ambiental (ISA) aprobado inicialmente. En cumprimento do establecido na Lei 9/2006, de 28 de abril, sobre Avaliación dos efectos de determinados plans e programas no medio ambiente en concordancia coa disposición derrogatoria única da Lei 21/2013, de 9 de decembro, de Avaliación ambiental; sométese a consulta desa asociación o Plan Xeral de Ordenación Municipal do Concello do Grove e o Informe de Sostibilidade Ambiental, aprobados inicialmente por acordo do pleno municipal de 18 de setembro de 2014, por prazo de 2 meses, podendo examinalos e formular as observacións que considere oportunas.- O Grove, 30 de outubro de 2014. O Grove, a 27 de novembro de 2014.—O alcalde, Miguel Angel Pérez García.
APROBACIÓN DEFINITIVA DA MODIFICACIÓN DA ORDENANZA FISCAL Nº 12 REGULADORA DA TASA POLA PRESTACIÓN DO SERVIZO DE ABASTECEMENTO DE AUGA POTABLE
ADMINISTRACIÓN LOCAL — Municipal — Baiona (Ordenanzas e Regulamentos, 15/12/2014)

O Pleno deste Concello en sesión extraordinaria de 21 de agosto de 2014, aprobou inicialmente a modificación da Ordenanza Fiscal nº 12, Reguladora da Taxa por prestación do Servizo de Abastecemento de Auga Potable. Posteriormente, mediante anuncio no Boletín Oficial de Pontevedra (B. O. P) nº 167 de 1 de setembro de 2014, e nun diario de data 02/09/2014, expuxéronse ao público por un prazo de 30 días hábiles, sen que durante este período, presentáranse reclamacións algunhas, polo que se consideran ditas ordenanzas fiscais definitivamente aprobadas, segundo o previsto no artigo 17.3 do Texto Refundido da Lei Reguladora das Facendas Locais, aprobada polo Real Decreto Lexislativo 2/2.004 de 5 de marzo. Así mesmo aos efectos do artigo 17.4 de dita lei publícase o texto integro das modificacións acordadas, cuxa entrada en vigor producirase segundo o previsto no seu articulado. Contra este acordo poderase interpor recurso contencioso administrativo ante o Xulgado Contencioso Administrativo de Vigo no prazo de dous meses. (Lei 29/1998 de 13 de xullo) A cota desta Taxa será a seguinte que foi modificada en sesión plenaria de 21/08/14: Establécense os seguintes beneficios fiscais, os cales deberán ser solicitados cada ano polos suxeitos pasivos. As devanditas bonificacións soamente terán vixencia durante o exercicio para o cal se concedeu a bonificación: Para ter dereito á bonificación os solicitantes deberán presentar a seguinte documentación: A solicitude de bonificación deberá presentarse no mes de decembro do exercicio anterior a aquel no que deba aplicarse. Non se poderá aplicar a bonificación a mais de unha vivenda por titular. Para ter dereito á bonificación os solicitantes deberán presentar a seguinte documentación: Aos efectos previstos nesta bonificación terán a consideración de unidade familiar ó núcleo de convivencia composto por dúas ou máis persoas vinculadas por matrimonio ou outra forma de relación estable análoga á conxugal, por parentesco de consanguinidade ata o segundo grado e por afinidade ata o terceiro A modificación da presente Ordenanza Fiscal, entrará en vigor ao día seguinte da súa publicación no B. O. P., e comezará a aplicarse con efectos 01/01/2015, si a devandita data xa está formalizado o contrato co concesionario que resulta da licitación iniciada no ano 2014. Para o actual concesionario (segundo contrato administrativo de 14/06/1994) seguirán vixentes as tarifas aprobadas na sesión plenaria de 03/10/13 e publicadas no BOP nº 240 de 16/12/13, e corrección de erros no BOP nº 246 de 26/12/2013” Baiona a 2 de decembro de 2014.—O Alcalde, Jesús Vázquez Almuiña.
EXTRACTO DOS ACORDOS ADOPTADOS POLA XUNTA DE GOBERNO LOCAL NA SESIÓN ORDINARIA DE 24.11.2014
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 12/12/2014)

Extracto dos acordos adoptados pola Xunta de Goberno Local do Concello de Pontevedra na sesión ordinaria que tivo lugar o día 24.11.2014 Asuntos urxentes.- Previa declaración de urxencia, en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación: Pontevedra, 24 de novembro de 2014.—O Alcalde, Miguel A. Fernández Lores
APROBACIÓN DEFINITIVA DA MODIFICACIÓN DE CRÉDITO 20/14 DO ORZAMENTO XERAL.
ADMINISTRACIÓN LOCAL — Municipal — Meis (Presupostos e cadros de persoal, 12/12/2014)

Na sesión plenaria extraordinaria de data 7 de novembro de 2014 aprobouse inicialmente a modificación de crédito nº. 20/14 do Orzamento Xeral do Concello de Meis para o ano 2014, na modalidade de suplemento de crédito financiado cunha operación de endebedamento concertada ao abeiro do Real Decreto-Lei 8/14, de 4 de xullo, de aprobación de medidas urxentes para o crecemento, a competitividade e a eficacia, por importe acumulado de 670.172,18 euros e publicada no BOP nº. 223 de data 18 de novembro de 2014. Transcorrido o prazo de exposición ao público, sen presentación de reclamacións, de acordo co disposto no artigos 169.3 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, enténdese definitivamente aprobada e procédese a súa publicación resumida por capítulos: Meis, a 9 de decembro de 2014.—O Alcalde, José Luis Pérez Estévez.
EXPEDIENTE DE MODIFICACION DA BASE 23 DE EXECUCIÓN DO PRESUPOSTO PARA O EXERCICIO 2015.
ADMINISTRACIÓN LOCAL — Municipal — Moraña (Presupostos e cadros de persoal, 16/12/2014)

Aprobado inicialmente polo Pleno deste Concello na sesión ordinaria do 05-12-2014, o expediente de modificación da base 23ª de execución do presuposto para o exercicio de 2015, á que se engade o apartado 6.-Tramitación da factura electrónica; en cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, expónse ó público na secretaría deste concello, por prazo de quince días hábiles, contados dende o día seguinte ó da publicación do presente edicto no boletín oficial da provincia, para que durante o mesmo poidan formularse as reclamacións que se consideren pertinentes. Si transcorrido dito prazo non se houbesen presentado alegacións, considerarase aprobado definitivamente dito acordo. Moraña, 9 de decembro de 2014.—A Alcaldesa, María Luisa Piñeiro Arcos.